Når du låner penger, er det en stor fordel å kunne stille noe sikkerhet, det vil si at du gir långiveren en sikkerhet (gjennom pantsetting) for eksempel i hus, bil, båt eller  lignende. Hvis en låner (debitor) ikke klarer å tilbakebetale lånet, kan utlåner (kreditor) realisere det som er pantsatt, f.eks.  ved auksjon, for å kunne dekke gjelden. Når man som debitor stiller noe til sikkerhet for lånet sitt, er risikoen for å tape penger til kreditor mindre, og debitor kan dermed få bedre lånebetingelser.